Legal Document

Category: 11

Text:
42.   ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 802 της 31 Ιουλ./11 Αυγ. 1981 (ΦΕΚ Α΄ 210) Περί κατωτάτου ορίου Μετοχικού Κεφαλαίου των εν Ελλάδι ιδρυομένων Τραπεζικών Εταιρειών. Έχοντες υπ’ όψει: 1.Το άρθρον μόνον του υπ’ αριθ. 1800/1942 Ν.Δ/τος «περί Μετοχικού Κεφαλαίου ιδρυομένων Τραπεζών», κυρωθέντος δια της Π.Υ.Σ. 302/1946 «περί κατωτάτου ορίου Μετοχικού Κεφαλαίου ιδρυομένων Τραπεζών». 2.Την υπ’ αριθ. 30012/29.1.1981 απόφασιν της Νομισματικής Επιτροπής. 3.Το υπ’ αριθ. 1435/20.4.1981 έγγραφο της Διευθύνσεως της Νομισματικής Επιτροπής. 4.Την υπ’ αριθ. 756/1981 Γνωμοδότησιν του Συμβουλίου της Επικρατείας, προτάσει του Υπουργού Εμπορίου, αποφασίζομεν: Άρθρον μόνον.-Το κατώτατον όριον Μετοχικού Κεφαλαίου των νεοϊδρυομένων εφεξής εν Ελλάδι Ανωνύμων Τραπεζικών Εταιρειών, ορίζεται εις το ποσόν του 1.000.000.000 δραχμών. Σελ. 120,828(α) Τεύχος Δ103-Σελ.72 12.Θ.α.42 Νομοθεσία περί Τραπεζών (Γενικά)